b'\n_START_ARTICLE_\nRafael Kalinowski\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1. rujna 1835. u Vilniusu. Bio je drugi sin Andrzeja Kalinowskog, plemi\xc4\x87a, profesora matematike i J\xc3\xb3zefe P\xc5\x82o\xc5\x84ske. Studirao je zoologiju, kemiju, poljoprivredu i apikulturu. Tako\xc4\x91er je studirao i na uglednoj ruskoj vojnoj akademiji, a poru\xc4\x8dnikom je imenovan 1857. godine._NEWLINE_Zbog potpore poljskom ustanaku protiv Rusa uhi\xc4\x87en je 1864. te je osu\xc4\x91en na smrt. Me\xc4\x91utim, Rusi ga nisu ubili kako ne bi postao politi\xc4\x8dki junak u o\xc4\x8dima pobunjenika. Na kraju je poslan na prisilni rad u Sibirske rudnike soli._NEWLINE_Nakon povratka iz Sibira 1873. protjeran je iz Litve te odlazi u Pariz. Nakon toga odlazi u Ma\xc4\x91arsku studirati teologiju i filozofiju. Pridru\xc5\xbeio se 1877. bosonogim karmeli\xc4\x87anima u austrijskom gradu Grazu. Uzeo je redovni\xc4\x8dko ime Rafael od svetog Josipa. Zare\xc4\x91en je 15. sije\xc4\x8dnja 1882. 1889. je osnovao samostan u Wadowicama._NEWLINE_Umro je 19. studenoga 1907. u Wadowicama od tuberkuloze. Papa Ivan Pavao II. proglasio ga je bla\xc5\xbeenim 1983. u Krakowu, a 17. studenoga 1991. svetim. Za\xc5\xa1titnik je vojnika, \xc4\x8dasnika i sibirskih uznika.'